A vuvuzela egy dél-afrikai kürt, amelynek zümmögésre hasonlító erős hangja van. A dél-afrikai rendezésű 2009-es konföderációs kupán sok külföldi szurkoló és tévénéző kritikáját váltotta ki az eszköz erős hangja, és a világbajnokság alatt a tévécsatornák is tiltakoztak a zaj miatt. A vb első napjaiban a szervezőbizottság szóvivője ugyanakkor azt nyilatkozta, hogy ez része a helyi kultúrának és a világbajnokság ünneplésének. A Nemzetközi Labdarúgó-szövetség szóvivője ehhez hasonlóan úgy nyilatkozott, hogy a kürtöket nem tiltják ki.